Fryktet terrorcelle med norske mål
I går valgte Forsvaret å heve terrorberedskapen i samtlige norske militærleirer til nivå A - noe som knyttes direkte til etterretningsinformasjonen. Etter det VG får opplyst, har overvåkningen vært et samarbeid med internasjonale etterretningstjenester. De skal ha holdt et bestemt miljø i utlandet under oppsyn. PST og Forsvarets etterretningstjeneste skal blant annet ha fått informasjon om at terrorcellene kan ha hatt planer om å slå til mot mål i Norge og flere andre land, ifølge VGs opplysninger.Flere kilder sier til VG at det er betydelig irritasjon i politiet og PST over at Forsvaret hevet beredskapsnivået uten å varsle politiet eller gi noe bakgrunn. Johan Fredriksen, stabssjef ved Oslo politidistrikt - som er Norges største politidistrikt - måtte selv undersøke hva som var grunnlaget for den høynede beredskapen da de fikk en henvendelse fra Garden i går.- Det hadde vært naturlig at Forsvaret hadde varslet oss. Vi må forstå at forsvaret ikke kan si alt, men en noenlunde redegjørelse, burde vi hatt, sier Gustav Landro, stabssjef i Hordaland politidistrikt. I løpet av kvelden viste stabssjef Johan Fredriksen til ledelsen i Politidirektoratet (POD), men gjorde det klart overfor VG at han sto ved kritikken han hadde kommet med: - Vi synes det er merkelig at vi ikke er kjent med den vurderingen som ligger bak Forsvarets oppgradering av terrorberedskapen på nåværende tidspunkt, sa Johan Fredriksen til VG da nyheten om forsvarets oppgradering ble kjent i går. Han understrekte at Oslo politidistrikt hadde vært i løpende kontakt med PST og POD og avventet informasjon derfra.Politidirektoratet ble orientert via Forsvarets liaison i Politidirektoratet klokken 14.55 i går ettermiddag. -Basert på PSTs vurdering om at det ikke er grunnlag for å iverksette tiltak på sivil side, valgte Politidirektoratet ikke å varsle politidistriktene umiddelbart. Da det senere kom spørsmål fra politidistriktene om mer informasjon, sendte vi ut nasjonal varsling via Kripos om at situasjonen ikke tilsier at vi vil iverksette noen politioperative tiltak, het det i en pressemelding fra POD i går kveld.Men PST høynet ikke den nasjonale trusselvurderingen i går. - Vi er kjent med at Forsvaret har høynet sin beredskap, men vi vurderer ikke terrortrusselen som større, sa kommunikasjonsdirektør Trond Hugubakken til VG.- Forsvaret kan på selvstendig grunnlag heve beredskapen uavhengig av de vurderingene andre aktører tar. Beredskapen vår vil vurderes fortløpende utover kvelden, og det skal være et møte om dette fredag, sier pressetalsmann Bent-Ivan Myhre i Forsvaret til VG. - Dette er snakk om laveste trusselnivå. De som går forbi en militærleir, vil ikke merke noen forskjell, sa Myhre. Etter det VG får opplyst blebeslutningen om å øke beredskapen tatt torsdag formiddag. Klokken 14.00 sendte Forsvarets situasjonssenter - operasjonssenteret i underetasjen på bygget som inntil sommeren 2011 huset Forsvarsdepartementet på Akershus festning i Oslo - ut ordren om at alle Forsvarets avdelinger måtte heve beredskapen.- Det er gradert, så jeg kan ikke gå inn på detaljer. Men det er en kort melding med bakgrunn og hvilke tiltak som skal settes i verk, sier forsvarssjefens pressetalsmann Vegard Finberg til VG.-Det var det ledelsen i Forsvaret som gjorde, sier Finberg.-Det kan jeg ikke gå inn på.-Det vil jeg ikke gå inn på. Beslutningen ble tatt av forsvarsledelsen, sier Finberg. Forsvaret tar selvkritikk for at de undervurderte interessen i mediene for beredskapshevingen. - Vi burde nok forutsett hvordan det ville bli oppfattet utad, og sett konsekvensene av det, sier major Vegard Finberg.
Politiets sikkerhetstjeneste (PST) og Forsvarets e-tjeneste har i en periode overvåket terrorceller i utlandet som skal ha hatt planer om å slå til i Norge.